
 26.6.2019
 BG
 Официален вестник на Европейския съюз
 L 171/8
 РЕГЛАМЕНТ ЗА ИЗПЪЛНЕНИЕ (ЕС) 2019/1083 НА КОМИСИЯТА
 от 21 юни 2019 година
 за изменение на Регламент (ЕС) 2017/1509 на Съвета за ограничителни мерки срещу Корейската народнодемократична република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република (1), и по-специално член 46, буква б) от него,
 като има предвид, че:
 (1)
 С Регламент (ЕС) 2017/1509 на Съвета се привеждат в действие мерките, предвидени в Решение (ОВППС) 2016/849 на Съвета (2).
 (2)
 На 5 август и на 11 септември 2017 г. Съветът за сигурност на ООН прие съответно Резолюция 2371 (2017) на СС на ООН и Резолюция 2375 (2017) на СС на ООН, в които се предвиждат нови мерки срещу Северна Корея. В съответствие с параграфи 4 и 5 от Резолюция 2371 (2017) на СС на ООН и параграфи 4 и 5 от Резолюция 2375 (2017) на СС на ООН на 22 август, 5 септември, 29 септември и 2 октомври 2017 г. Комитетът по санкциите, създаден съгласно Резолюция 1718 (2006) на СС на ООН, публикува четири списъка на допълнителни конвенционални оръжия и изделия, материали, оборудване, стоки и технологии, свързани с оръжия за масово унищожение, за които се прилагат забрани за доставка, снабдяване, трансфер, както и забраните, свързани с техническа и финансова помощ.
 (3)
 След приемането на резолюции 2371 (2017) и 2375 (2017) на СС на ООН, съответно на 14 септември и на 10 октомври 2017 г. Съветът прие Решение (ОВППС) 2017/1562 (3) и Решение (ОВППС) 2017/1838 (4). Регламент (ЕС) 2017/1509 на Съвета бе изменен със съответно Регламент (ЕС) 2017/1548 на Съвета (5) и Регламент (ЕС) 2017/1836 на Съвета (6) чрез добавяне на части VI, VII, VIII и IX към приложение II, както и на препратка към съответните списъци на ООН.
 (4)
 Стоките и технологиите, които трябва да бъдат включени в части VI, VII, VIII и IX от приложение II от Регламент (ЕС) 2017/1509 и съответните категории в Регламент No 428/2009 на Съвета (7), следва да бъдат идентифицирани. Части I, II, III, IV и V от приложение II следва да бъдат изменени, така че да отразяват структурата, използвана в части VI, VII, VIII и IX.
 (5)
 Поради това приложение II към Регламент (ЕС) 2017/1509 на Съвета следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) 2017/1509 се изменя в съответствие с приложението към настоящия регламент.
 Член 2
 Настоящият регламент влиза в сила на петия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 юни 2019 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 224, 31.8.2017 г., стр. 1.
 (2) Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на